บิน ทอ.ร่วง น.ต.ดับ คาสนามกอล์ฟเขื่อนภูมิพล
น.อ.เจ็บ-เครื่อง L39 ขัดข้อง,อุบัติเหตุสลด เครื่องฝึกบินขับไล่ L-39 ร่วงโหม่งโลกริมสนามกอล์ฟเขื่อนภูมิพล จ.ตาก น.ต.นักบินพลีชีพ 1 นาย ส่วน น.อ.นักบินอีกคน บาดเจ็บเล็กน้อย หลังทั้งคู่นำเครื่องขึ้นจากฝูงบิน 411 จ.เชียงใหม่ ออกฝึกบินโจมตีทางยุทธวิธี คาดสาเหตุจากเครื่องยนต์ขัดข้อง 2 นักบินพยายามบินหลบเลี่ยงแหล่งชุมชนก่อนพุ่งตกริมสนามกอล์ฟ ก่อนเครื่องดิ่งพื้นตัดสินใจเสี้ยววินาทีดีดตัวออกจากเครื่อง ผู้ตาย ร่มยังไม่กางเต็มที่ร่วงตกกระแทกกิ่งต้นสนเสียชีวิต ส่วนคนเจ็บลอยไปติดสายไฟฟ้าแรงสูงบาดเจ็บเล็กน้อย ทอ.ส่งเจ้าหน้าที่ไปตรวจสอบหาสาเหตุที่แน่ชัด,อุบัติเหตุ,เครื่องบินฝึกบินขับไล่ตก,คร่าชีวิตนักบิน 1 ศพ บาดเจ็บ 1 นาย เปิดเผยเมื่อเวลา 14.50 น. วันที่ 22 พ.ค. พ.ต.ท.สุรัตน์ นิลสินธุ สารวัตร (สอบสวน) สภ.สามเงา จ.ตาก ได้รับแจ้งมีเครื่องบินตกบริเวณสนามกอล์ฟเขื่อนภูมิพล ต.สามเงา อ.สามเงา จึงรายงานให้ พล.ต.ต.ปริญญา วิศิษฐฎากุล ผบก.ภ.จ.ตาก พล.ต.ณรัช สิงห์ปภาภร ผบ.มทบ.310 สนธิกำลังตำรวจ ทหารและฝ่ายปกครอง พร้อมประสานรถดับเพลิงของเขื่อนภูมิพล เทศบาลสามเงา เจ้าหน้าที่กู้ภัยตากร่วมใจสงเคราะห์ และสมาคมกู้ภัยตากสามัคคีไปตรวจสอบ,ที่เกิดเหตุบริเวณริมสนามกอล์ฟ พบซากเครื่องบินขับไล่ฝึกแบบ L-39 ZA/ART (อัลบาทรอส) ตกลงกระแทกพื้นไถลไปชนต้นไม้ใหญ่ชายป่าริมน้ำหน้าบ้านพักเจ้าหน้าที่เขื่อนภูมิพล สภาพตัวเครื่องพังยับแตกกระจาย เศษชิ้นส่วนกระเด็นเป็นบริเวณกว้าง มีไฟลุกไหม้ควันดำทะมึนพวยพุ่งขึ้นท้องฟ้า ท่ามกลางความแตกตื่นของชาวบ้านละแวกใกล้เคียง พากันมายืนดูจำนวนมาก เจ้าหน้าที่ระดมฉีดน้ำจนเพลิงสงบ,ห่างจากจุดที่เครื่องบินตกไปประมาณ 80 เมตร พบร่างนักบินที่ดีดตัวออกจากเครื่องติดร่มชูชีพห้อยอยู่บนต้นสนริมสนามกอล์ฟ สภาพร่มยังไม่ได้กาง เต็มที่ อยู่สูงจากพื้นประมาณ 10 เมตร รถกระเช้าของเขื่อนภูมิพลนำเจ้าหน้าที่ขึ้นไปช่วยเหลือ แต่ปรากฏว่าเสียชีวิตแล้ว ทราบชื่อนาวาอากาศตรีเกริกเกียรติ สุวรรณโณ อายุ 36 ปี นักบินที่ 1 มีบาดแผลฉกรรจ์ที่โคนขาซ้ายและหน้าอกซ้าย คาดว่า เกิดจากการกระแทกกับกิ่งไม้อย่างรุนแรง ส่วนบน สายไฟฟ้าแรงสูงหน้าสนามกอล์ฟห่างจากจุดที่เครื่องตกประมาณ 30 เมตร พบร่างนักบินอีกคนที่ดีดตัวออกมาพร้อมกัน ทราบชื่อนาวาอากาศเอกจิระศักดิ์ นามวงศ์ศรี อายุ 42 ปี นักบินที่ 2 ร่มห้อยติดกับสายไฟได้รับบาดเจ็บบริเวณหลัง ไหล่ขวา และมีแผลฉีกขาดบริเวณคาง เจ้าหน้าที่ช่วยเหลือนำส่ง รพ.สามเงา อาการปลอดภัย,สอบสวน น.ส.ฉัตรทอง สอนเจริญ ชาวบ้าน ผู้เห็นเหตุการณ์ เล่าว่า ขณะนั่งอยู่บริเวณหน้าบ้านพักห่างจากจุดเครื่องตกประมาณ 100 เมตร ขณะนั้นท้องฟ้าแจ่มใสไม่มีฝนตก เห็นเครื่องบินบินต่ำลักษณะตะแคงผ่านไป จังหวะนั้นเห็นนักบิน 2 คนดีดตัวออกจากเครื่องก่อนที่เครื่องจะพุ่งเข้าไปชนต้นไม้บริเวณชายป่าหน้าบ้านพักพนักงานเขื่อนภูมิพล ขณะผู้เห็นเหตุการณ์อีกคนเผยว่า เห็นเครื่องบินบินต่ำจากทิศตะวันออกไปทางทิศตะวันตก ผ่าน สภ.สามเงา โรงพยาบาลสามเงา และชุมชนบ้านท่าปุย ก่อนจะตกลงบริเวณสนามกอล์ฟ,เบื้องต้นทราบว่า เครื่องบินฝึกลำดังกล่าวประจำการอยู่ฝูงบิน 411 กองบิน 41 จ.เชียงใหม่ ก่อนเกิดเหตุมาฝึกบินทางยุทธวิธีตามปกติ คาดว่า ขณะบินถึงที่เกิดเหตุเครื่องยนต์เกิดขัดข้อง นักบินพยายามบังคับเครื่องหลบเลี่ยงแหล่งชุมชน ก่อนจะพุ่งตกลงบริเวณสนามกอล์ฟเขื่อนภูมิพล นักบินทั้ง 2 นายตัดสินใจในเสี้ยววินาทีสุดท้ายในการดีดตัวออกจากเครื่อง โดย น.ต.เกริกเกียรติ ผู้ตายร่มยังไม่กางเต็มที่ร่วงตกกระแทกกิ่งไม้อย่างแรงจนทำให้เสียชีวิต ส่วน น.อ.จิระศักดิ์คนเจ็บร่มกางแล้วลอยไปติดสายไฟฟ้าทำให้ได้รับบาดเจ็บเพียงเล็กน้อย อย่างไรก็ตาม ทางกองทัพอากาศกันพื้นที่เกิดเหตุไว้และจะส่งเจ้าหน้าที่ผู้เชี่ยวชาญมาเก็บกู้ซากเครื่องบินไปตรวจสอบหาสาเหตุที่แน่ชัดอีกครั้ง,ด้าน พล.อ.ต.พงษ์ศักดิ์ เสมาชัย โฆษกกองทัพอากาศ เผยว่า เมื่อเวลา 15.00 น. ได้เกิดอุบัติเหตุเครื่องบินฝึกบินขับไล่แบบ L-39 ZA/ART สังกัดฝูงบิน 411 กองบิน 41 จ.เชียงใหม่ ประสบอุบัติเหตุตกบริเวณเขื่อนภูมิพล จ.ตาก ขณะฝึกบินโจมตีทางยุทธวิธีของกองทัพอากาศ ได้รับแจ้งจากตำรวจว่า นักบินเสียชีวิต 1 นายคือ น.ต.เกริกเกียรติ สุวรรณโณ อายุ 36 ปี และได้รับบาดเจ็บ 1 นายคือ น.อ.จิรศักดิ์ นามวงศ์ศรี อายุ 42 ปี หลังจากทั้งคู่ดีดตัวออกจากเครื่องก่อนที่เครื่องจะตก กองทัพอากาศอยู่ระหว่างตรวจสอบสาเหตุของอุบัติเหตุ ขณะนี้ผู้บัญชาการทหารอากาศได้รับรายงานแล้วและได้แสดงความเสียใจต่อเหตุการณ์ที่เกิดขึ้น รวมถึงสั่งการให้คณะกรรมการสอบสวนอากาศยานอุบัติเหตุกองทัพอากาศ เดินทางลงพื้นที่เพื่อตรวจสอบต่อไป,สำหรับเครื่องบินฝึกขั้นปลาย/ขับไล่แบบ L-39 ในกองทัพอากาศไทย ปฏิบัติภารกิจฝึกนักบินที่จะทำการบินกับเครื่องบินขับไล่ นอกจากนี้ยังทำภารกิจโจมตีเป้าหมายภาคพื้นดินด้วย กองทัพอากาศไทยจัดซื้อจากสาธารณรัฐเช็ก เมื่อปี 2537 เข้ามาประจำการ 36 ลำ ที่ฝูงบิน 401 ตาคลี และฝูงบิน 411 เชียงใหม่ ได้รับการปรับปรุงโดยบริษัทของอิสราเอลให้สามารถใช้อาวุธของสหรัฐฯได้เพื่อที่จะเข้ากันได้กับระบบของกองทัพอากาศไทย โดยกำหนดชื่อรุ่นที่ผลิตสำหรับกองทัพอากาศไทยว่า ZA/ART มีชื่อในทะเบียนของกองทัพอากาศว่า บ.ขฝ.1 หรือเครื่องบินขับไล่ฝึกแบบที่ 1 มีความเร็วสูงสุด 0.8 มัค พิสัยบินไกล 1,000 กม. เพดานบินสูงสุด 37,000 ฟุต ใช้นักบิน 2 คน ที่นั่งด้านหน้าเป็นนักบินหรือศิษย์การบิน ส่วนที่นั่งด้านหลังเป็นที่นั่งของครูการบิน
อุบัติเหตุสลด เครื่องฝึกบินขับไล่ L-39 ร่วงโหม่งโลกริมสนามกอล์ฟเขื่อนภูมิพล จ.ตาก น.ต.นักบินพลีชีพ 1 นาย ส่วน น.อ.นักบินอีกคนบาดเจ็บเล็กน้อย
เครื่องบินทอ.ตก,เครื่องบินตก,เครื่องบินฝึกตก,ตาก,ข่าวหน้า1,ข่าวเหตุ